हापुडः उत्तर प्रदेश में अपराधियों का आतंक चरम पर है। उनके लिए न तो कोई समय की पाबंदी है और न ही जगह की। दिनदहाड़े सरेशाम अपराधी घटना को अंजाम देकर निकल जाते हैं। ताजा मामला हापुड़ का है, जहां 5 बदमाशों ने दिनदहाड़े दूध व्यापारी के घर में डकैती को अंजाम दे डाला। इतना ही नहीं उन्होंने एक मासूम को मौत के घाट उतार कर भूसे के बोरे में भर दिया। वहीं घर में मौजूद दूसरे बच्चे की गर्दन को भी डकैतों ने काट दिया।